Document ID: 32006R1782

NÕUKOGU MÄÄRUS (EÜ) nr 1782/2006,
20. november 2006,
millega muudetakse määrusi (EÜ) nr 51/2006 ja (EÜ) nr 2270/2004 teatavate kalavarude püügivõimaluste ning tingimuste osas
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artiklit 20,
võttes arvesse nõukogu 26. veebruari 2004. aasta määrust (EÜ) nr 423/2004, millega kehtestatakse meetmed tursavarude taastamiseks, (2) eriti selle artiklit 8,
võttes arvesse komisjoni ettepanekut
ning arvestades järgmist:
(1)
Nõukogu kehtestas määrusega (EÜ) nr 51/2006 (3) 2006. aastaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes.
(2)
Keelata tuleks hiidhai ja mõrtsukhai püüdmine, pardal hoidmine, ümberlaadimine ja lossimine kõigis EÜ vetes, väljaspool EÜd asuvates vetes ja rahvusvahelistes vetes, pidades silmas nende liikide säilitamist ja kaitsmist käsitlevaid rahvusvahelisi kohustusi, mis muu hulgas põhinevad rändliikide konventsioonil ning ohustatud looma- ja taimeliikidega rahvusvahelise kauplemise konventsioonil.
(3)
Arvestades putassuusaagi praegust taset Põhjamere tööstuslikus kalapüügis, võib Põhjameres eraldada olulise osa putassuu kaaspüügikvoodist inimtoiduks kasutatava putassuu kvoodi tarbeks ilma, et suurendataks üldist kogupüügivõimalust.
(4)
Ühenduse ja Islandi vahel 20. veebruaril 2006 toimunud konsultatsioonide kohaselt jõuti kokkuleppele kvootide osas, mille Islandi laevad püüavad 30. aprilliks 2006 ühenduse kvoodist, mis eraldati vastavalt ühenduse kokkuleppele Taani valitsuse ja Gröönimaa kohaliku valitsusega, ning mille Islandi majandusvööndis meriahvenaid kalastavad ühenduse laevad püüavad juulist detsembrini. See kokkulepe tuleks inkorporeerida ühenduse õiguskorda.
(5)
Selgitada tuleks “püügipiirkonnas viibimise päevade” mõistet laevade püügikoormuse osas seoses teatavate kalavarude taastamisega, et tagada püügikoormuse piirangute nõuetekohane kohaldamine.
(6)
Läbi tuleks vaadata teatavat liiki püügivahendite kasutamise esitamine, mille kohta ei kehti eritingimusi maksimaalse päevade arvu suhtes, mille jooksul laev võib seoses teatavate kalavarude taastamisega püügipiirkonnas viibida.
(7)
Litsentside automaatse peatamise süsteemi alusel tegutsevatel laevadel peaks olema stiimul kasutada Põhjameres selektiivsemaid püügivahendeid. See peaks kajastuma päevade arvus, mis püügipiirkonnas viibimiseks määratakse.
(8)
On vaja selgitada, et kui aasta jooksul kasutatakse rohkem kui üht liiki püügivahendeid, ei või ühtegi neist püügivahenditest kasutada juhul, kui merel viibitud päevade koguarv ületab mõne püügivahendi suhtes sätestatud päevade arvu.
(9)
Laevade suhtes, mille kalapüük on seotud La Manche’i lääneosa merikeelevarude taastamisega, tuleks eritingimustel kehtestada erand seoses püügipäevade maksimaalse arvuga. Seepärast tuleks neid eeskirju selgitada.
(10)
Püügipiirkonnas viibimise päevade mõiste muutmise tõttu on vaja selgitada teate edastusnõuete suhtes kohaldatavat erandit seoses selliste laevade püügikoormusega, mille kalapüük on seotud La Manche’i lääneosa merikeelevarude taastamisega.
(11)
Vastavalt 2003. aasta ühinemisakti XII lisale on Poolal õigus heeringakvoodile I ja II vööndis. See peaks kajastuma püügilitsentside ja -lubadega seotud koguselistes piirangutes.
(12)
Sõnastuses tuleks teha teatavaid täiustusi.
(13)
Nõukogu kehtestas määrusega (EÜ) nr 2270/2004 (4) 2005. ja 2006. aastaks ühenduse kalalaevadele püügivõimalused teatavate süvamere kalavarude osas.
(14)
Ühenduse ja Norra vahel 31. jaanuaril 2006 toimunud konsultatsioonide kohaselt ja teadusalastele nõuannetele tuginedes tuleks piirata kalju-tömppeakala püüki III vööndis, sealhulgas Norra vetes, jättes selle ajavahemiku 1996.-2003. aasta keskmise püügi tasemele. See piirang tuleks inkorporeerida määrusesse (EÜ) nr 2270/2004.
(15)
Seetõttu tuleks määrusi (EÜ) nr 51/2006 ja (EÜ) nr 2270/2004 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 51/2006 muudatused
Määrust (EÜ) nr 51/2006 muudetakse järgmiselt.
1)
Artiklisse 5 lisatakse järgmine lõige:
“8. Ühenduse laevadel on kõigis ühenduse vetes ja väljaspool ühendust asuvates vetes keelatud püüda, pardal hoida, ümber laadida ja lossida järgmisi liike:
-
hiidhai (Cetorhinus maximus),
-
mõrtsukhai (Carcharodon carcharias).”
2)
Artikli 7 lõike 1 teine taane asendatakse järgmisega:
“-
IIB lisa kohaldatakse merluusi- ja merevähivarude majandamise suhtes ICESi VIIIc ja IXa rajoonis, välja arvatud Cádizi lahes.”
3)
Artikli 7 lõike 1 neljas taane asendatakse järgmisega:
“-
IID lisa kohaldatakse tobiavarude majandamise suhtes ICESi IIa (EÜ veed), IIIa rajoonis ja IV alapiirkonnas.”
4)
Artiklisse 10 lisatakse järgmine lõik:
“Ühenduse laevad võivad kalastada Islandi jurisdiktsiooni alla kuuluvate vete piirkonnas, mis on piiratud järgmisi koordinaate ühendavate sirgjoontega:
edelapiirkond
1.
63° 12'N ja 23° 05'W kuni 62° 00'N ja 26° 00'W,
2.
62° 58'N ja 22° 25'W,
3.
63° 06'N ja 21° 30'W,
4.
63° 03'N ja 21° 00'W kuni 180° 00'S;
kagupiirkond
1.
63° 14'N ja 10° 40'W,
2.
63° 14'N ja 11° 23'W,
3.
63° 35'N ja 12° 21'W,
4.
64° 00'N ja 12° 30'W,
5.
63° 53'N ja 13° 30'W,
6.
63° 36'N ja 14° 30'W,
7.
63° 10'N ja 17° 00'W kuni 180° 00'S.”
5)
Artikkel 13 asendatakse järgmisega:
“Artikkel 13
Luba
1. Barbadose, Guyana, Jaapani, Lõuna-Korea, Norra, Suriname, Trinidadi ja Tobago või Venezuela lipu all sõitvatel kalalaevadel ning Fääri saartel registreeritud kalalaevadel on lubatud kalastada ühenduse vetes I lisas sätestatud püügilimiitide alusel ning artiklitega 14, 15 ja 16 ning 19-25 ettenähtud tingimustel.
2. Kolmandate riikide kalalaevadel on kõigis ühenduse vetes keelatud püüda, pardal hoida, ümber laadida ja lossida järgmisi liike:
-
hiidhai (Cetorhinus maximus),
-
mõrtsukhai (Carcharodon carcharias).”
6)
IA, IB, IIA, IIB, IIC ja IV lisa muudetakse vastavalt käesoleva määruse I lisas esitatud tekstile.
Artikkel 2
Määruse (EÜ) nr 2270/2004 muudatused
Määruse (EÜ) nr 2270/2004 lisa muudetakse vastavalt käesoleva määruse II lisas esitatud tekstile.
Artikkel 3
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. november 2006

Labels: 11
6